**ΕΙΣΑΓΩΓΗ**

Ο *Εὐαγόρας* του Ισοκράτη συνιστά για τα δεδομένα της εποχής του πρωτοποριακό έργο, τόσο γιατί, ως εγκώμιο, γράφεται σε πεζό λόγο - και όχι σε έμμετρο -, όσο και γιατί, πέραν της ρητορικής του κομψότητας, αποκαλύπτει την προσπάθεια του ρητοροδιδασκάλου να γυμνάσει τους μαθητές του στο αγώνισμα της φιλοσοφίας της ιστορίας και να τους μεταλαμπαδεύσει το όραμα της Πανελλήνιας Ιδέας. Από τη σχολή του Ισοκράτη, όπως αναφέρει ο Κικέρωνας (*De Oratore* II, 22, §94), *αποφοίτησαν ήρωες του λόγου και των όπλων*. Ως βασιλιάς της Σαλαμίνας της Κύπρου ο Ευαγόρας κυβέρνησε αδιάλειπτα από το 391 ως το 374 π.Χ. Παραλήπτης του μεταθανάτιου εγκωμίου είναι ο γιος του Νικοκλής.
Στο απόσπασμα εξαίρεται η φρόνηση και η ανδρεία του Ευαγόρα, χαρακτηριστικά ιδιοσυγκρασίας συγκρίσιμα με κείνα των ηρώων του Τρωικού πολέμου.

**Ἰσοκράτους, Εὐαγόρας 65-66**

Καίτοι πῶς ἄν τις τὴν ἀνδρίαν ἢ τὴν φρόνησιν ἢ σύμπασαν τὴν ἀρετὴν τὴν Εὐαγόρου φανερώτερον ἐπιδείξειεν
ἢ διὰ τοιούτων ἔργων καὶ κινδύνων; οὐ γὰρ μόνον φανεῖται τοὺς ἄλλους πολέμους, ἀλλὰ καὶ τὸν τῶν ἡρώων ὑπερβαλόμενος, τὸν ὑπὸ πάντων ἀνθρώπων ὑμνούμενον. οἱ μὲν γὰρ μεθ’ ἁπάσης τῆς Ἑλλάδος Τροίαν μόνην εἷλον, ὁ δὲ μίαν πόλιν ἔχων πρὸς ἅπασαν τὴν Ἀσίαν ἐπολέμησεν· ὥστ’ εἰ τοσοῦτοι τὸ πλῆθος ἐγκωμιάζειν αὐτὸν ἠβουλήθησαν ὅσοι περ ἐκείνους, πολὺ ἂν μείζω καὶ τὴν δόξαν αὐτῶν ἔλαβεν. τίνα γὰρ εὑρήσομεν τῶν τότε γενομένων, εἰ τοὺς μύθους ἀφέντες τὴν ἀλήθειαν σκοποῖμεν, τοιαῦτα διαπεπραγμένον, ἢ τίνα τοσούτων μεταβολῶν ἐν τοῖς πράγμασιν αἴτιον γεγενημένον;

**Α. Να μεταφράσετε το παραπάνω κείμενο με τη βοήθεια του λεξιλογίου.**

**ΛΕΞΙΛΟΓΙΟ**

«ἀλλὰ καὶ τὸν τῶν ἡρώων **ὑπερβαλόμενος**»
ὑπερβάλλω = υπερτερώ, ξεπερνώ

«οἱ μὲν γὰρ μεθ’ ἁπάσης τῆς Ἑλλάδος Τροίαν μόνην **εἷλον**»
αἱρῶ τινα = κυριεύω, συλλαμβάνω, εκλέγω
αἱρῶ + αιτιατική + γενική (της αιτίας) = καταδικάζω κάποιον για κάτι
ἁλίσκομαι (παθητικό του αἱρῶ) = κυριεύομαι, συλλαμβάνομαι, καταδικάζομαι
αἱροῦμαι = εκλέγω, προτιμώ, εκλέγομαι

«πολὺ **ἂν** μείζω καὶ τὴν δόξαν αὐτῶν **ἔλαβεν**»
λαμβάνω τι = πιάνω, αποκτώ, καταλαμβάνω κάτι

«εἰ τοὺς μύθους ἀφέντες τὴν ἀλήθειαν **σκοποῖμεν**»
σκοπέω-ῶ = παρατηρώ, εξετάζω
σκοπέω-ῶ + τελικό απαρέμφατο = σκέφτομαι να …
σκοπέω-ῶ + ειδικό απαρέμφατο = σκέφτομαι ότι …
σκοπέω-ῶ + πλάγια ερώτηση = εξετάζω, παρατηρώ …

**Ασκήσεις γραμματικής**

1. Να γίνει χρονική αντικατάσταση στους τύπους που ζητούνται:
* ἐπιδείξειεν
* φανεῖται
* εἷλον
1. Να γίνει εγκλιτική αντικατάσταση στους παρακάτω τύπους:
* φανεῖται
* ἠβουλήθησαν
* σκοποῖμεν
1. Να γράψετε τον τύπο που ζητείται για τους παρακάτω ρηματικούς τύπους του κειμένου:
* φανεῖται: απαρέμφατο παρακειμένου ενεργητικής φωνής
* εἷλον: γενική ενικού αρσενικού γένους μετοχής του ίδιου χρόνου
* ἠβουλήθησαν: απαρέμφατο του ίδιου χρόνου
* ἔλαβεν: β΄ ενικό προστακτικής του ίδιου χρόνου
* γενομένων: β΄ ενικό προστακτικής του ίδιου χρόνου
* ἀφέντες: γ΄ πληθυντικό οριστικής του ίδιου χρόνου στην άλλη φωνή
1. Να γράψετε τη γενική ενικού και την αιτιατική πληθυντικού των παρακάτω ουσιαστικών του κειμένου:
* ἀρετὴν
* ἔργων
* κινδύνων
* δόξαν
* μύθους
1. Να γράψετε τον τύπο που ζητείται για τους παρακάτω ονοματικούς τύπους του κειμένου:
* ἀνδρίαν: δοτική ενικού
* ἀρετήν: γενική πληθυντικού
* τοὺς πολέμους: αιτιατική ενικού
* δόξαν: δοτική πληθυντικού
* μεταβολῶν: γενική ενικού

**Ασκήσεις συντακτικού**

1. Να γίνει πλήρης συντακτική αναγνώριση των προτάσεων του κειμένου που εκφέρονται με τα ρήματα:
* ἠβουλήθησαν
* σκοποῖμεν
1. Να αναγνωρίσετε συντακτικά τους παρακάτω όρους του κειμένου:
* τὴν ἀρετὴν
* μόνην
* ἔχων
* τοσοῦτοι
* μεταβολῶν
1. Να βρείτε τα υποκείμενα των απαρεμφάτων και των μετοχών του κειμένου.
2. Να βρείτε τα υποκείμενα των παρακάτω ρημάτων του κειμένου:
* ἂν ἐπιδείξειεν
* εἷλον
* ἠβουλήθησαν
* σκοποῖμεν